《初夏移舟天马山过嘉树林听僧道净弹琴》
明代·陆深

城阴水木夏初临，十里来过嘉树林。乘兴不妨灵运屐，赏心先到颖师琴。

望中海日依微见，物外烟霞次第寻。欲上前山最高处，扁舟应向五湖深。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。